મિથુન (ક,છ,ઘ) - કોઈ લાંબા સમયની મોટી મુશ્કેલી-હાનિ વગેરેનાં બીજ વિક્રમના આગામી નવા વર્ષ દરમ્યાન રોપાઈ ન જાય તેનું ધ્યાન મિથુન રાશિનાં જાતકોએ અહિ રાખવું પડશે. વાસ્તવમાં, વિક્રમનું આ નવું વર્ષ તમારે માટે મોટા વાવાઝોડા-ઝંઝાવાત પહેલાંની શાંતિ જેવું ગણવામાં આવે તો કશું જ ખોટું નથી. વિક્રમના આ નવા વર્ષ દરમ્યાન મિથુન જાતકો માટે અશાપૂર્તિ-સિધ્ધી-સફળતા લેખી શકાય તેવું કશું બની શકે તેમ જણાતું નથી. કોઈ પ્રકારની ખોટી-જૂઠી આશામાં ખોટી દિશા પકડી નહિ લેવાઈ જાય તે પરત્વે સતકર રહેવું જોઈશે. એ ખોટી દિશા આગળ જઇ લાંબા સમયગાળા સુધી હેરાન-પરેશાન કરતી રહે. વિક્રમના આ વર્ષ દરમ્યાન તમને અમુક પ્રકારે અકળામણ -અશાંતિ અનુભવાયા કરશે. તમને કોઈ ખાસ રીતે ઉન્નતિ કરવાના અર્થહીન વિચારો આવે તે શક્ય છે અને તે વિચારોના અમલ માટે તમે અયોગ્ય રસ્તા પકડી લેશો ને તમારી સાથે તમારા મિત્રો-પરિચિતો-પરિવારજનોએ વગેરેની પણ હાનિ-અશાંતિની બુનિયાદ બાંધશો ! તમારે સાવચેતીનો સૂર ધ્યાનથી સાંભળવો જોઈએ. કોઈ પણ ખોટું કામ કરવાથી દૂર જ રહેવું જોઈએ. તમે કાયદા-કાનૂન વગેરેની ચપેટમાં બહુ જ સરળતાથી આવી જઇ શકો છો. મિથુન વિદ્યાર્થીઓ માટે આ નવું વર્ષ નિરાશા-નિષ્ફળતા ઉપરાંત વધુ પડતાં થાક-પરિશ્રમની પણ સંભાવના દર્શાવે છે. તમારે જરૂરી હોય તેટલી જ મહેનત કરવી જોઈએ. ખતા ઢસર્ડથી દૂર રહેવામાં મઝા છે તેમ સમજી રાખજો. નસીબનો સાથ તમને આ વર્ષ દરમ્યાન ખાસ મળી શકવાનો નથી. તમે અહિ એક પ્રકારના દબાણ નીચે સતત રહેવાના છો. તમને સોંપવામાં આવેલાં કામકાજોને કદાચ, આ વર્ષ દરમ્યાન તમે પૂરતો ન્યાય નથી આપી શકવાનાં અને આ વાત સાવ સાચી જાણજો. તમારી બુધ્ધિ અવળે રસ્તે દોડી જાય તેવું શક્ય છે. તમારે પોતે જ તમારા દુર્ભાગ્યથી બચવાનું છે. વિક્રમના આ નવવર્ષ દરમ્યાન તમને વર્ષના પૂર્વાર્ધમાં કદાચ પ્રગતિની કોઈ તક આવી મળશે પણ તમે વધુ ઊંચા સ્વપ્ન સેવતા હશો તો તે સરખી રીતે ઝડપી નહિ પણ શકો ! નવા વર્ષમાં જૂનથી લઈને લગભગ વર્ષના આખર સુધી તમે જાતજાતની તકલીફો વચ્ચે ઘેરવા લાગશો અને તમરી સાથેનાં માણસો જોડે તમારા સંબંધો પણ બગડી જાય તેવું માલુમ પડે છે. અપરિણીત યુવકો-યુવતીઓ માટે હજુ પ્રતીક્ષાનો સમય છે તેમ સમજી તમારે આ વર્ષ પાસેથી કોઈ સારી વાત લગ્ન -વિવાહ થવા માટે આગળ ચાલે તેની આશા રાખવી વ્યર્થ છે. જેમના દાંપત્યજીવનમાં વિખવાદ હશે તેમણે વિક્રમના આ વર્ષ દરમ્યાન વાતાવરણ વધુ પ્રતિકૂળ જણાશે. મિથુન રાશિનાં જાતકો માટે ઉપરી-અધિકારી વર્ગ સાથે કોઈ ને વાતે ઝંઝટ -ખટપટ રહેવાના યોગો સર્જાતા રહેશે અને નોકરીમાં બધી યોગ્યતા હોવા છતાં પોતાનું ધાર્યું નહિ થાય તે વાત અહિ નક્કી જ છે. માટે, એવા કોઈ અભરખા નહિ જ રાખવાની સલાહ છે. સ્વાસ્થ્ય, કુદરતી રીતે સારું નહિ રહે પણ, પ્રયત્નો સાથે સારું રાખવા કોશિશ કરવી પડશે. નવા વર્ષનો મધ્ય ભાગ કદાચ, તમારે મોટી કોઈ સારી તકોનું નિર્માણ કરી શકે છે પણ, તમે તેનો યોગ્ય અર્થ કાઢી તેને સુયોગ્ય રીતે ઝડપી શકો તે પરત્વે સંદેહ છે ! તમારે સતત સતર્ક રહેવાનુ સૂચવતા આ નવા વરસમાં તમારું કશું સુધરી નહિ શકે તો વાંધો નહિ, પણ કશુક બગડવું નહિ જોઈએ તેવા સંકલ્પ સાથે દિવસો પસાર કરતાં જવાનું છે !(આલેખન: ડો. કૌશિક કુમાર દીક્ષિત. - મો: 93289 27029)